b'\n_START_ARTICLE_\nTide\n_START_SECTION_\nZgodovina\n_START_PARAGRAPH_\nTide so novo ime na slovenski glasbeni sceni, \xc4\x8deprav je polovica \xc4\x8dlanov skupine od druge polovice 90ih let \xc5\xbeivela in ustvarjala v tujini._NEWLINE_Kevin Koradin in Matej Bateli\xc4\x8d sta sodelovala pri skupini\xc2\xa0\xc2\xbbRevolver\xc2\xab, Kevin kot glavni kitarist in tekstopisec, Matej pa kot basist. Peter Kokotec je bil prvotno \xc4\x8dlan punk zasedbe imenovane\xc2\xa0\xc2\xbbValter brani Sarajevo\xc2\xab._NEWLINE_Kevin je leta 1998 zapustil Slovenijo in od\xc5\xa1el v Amsterdam, kjer je delal kot studijski glasbenik. Tam je spoznal danskega bobnarja, Mikkela Brinka, pri snemanju demo posnetkov pa se je obema pridru\xc5\xbeil \xc5\xa1e Kenji Hino, priznan japonski basist (njegov o\xc4\x8de je izredno priznan jazzist Terumasa Hino). Kasneje istega leta sta Kevin in Mikkel v Copenhagnu sestavila novo skupino. K sodelovanu sta iz Slovenije povabila \xc5\xa1e Mateja in tako je nastal rock trio, ki pomeni uradni za\xc4\x8detek skupine Tide._NEWLINE_Najprej so posneli nekaj demo posnetkov, nato pa od\xc5\xa1li na Florido, kjer so imeli nekaj koncertov. Po kraj\xc5\xa1em izletu v New York so se vrnili v Amsterdam, kjer so se za\xc4\x8deli snemanti svoj prvi album. Ko je bil album kon\xc4\x8dan, pa je Mikkel zapustil skupino in se vrnil na Dansko._NEWLINE_Jeseni 2004 je Kevin obiskal star\xc5\xa1e v Sloveniji in doma spet sre\xc4\x8dal starega znanca, Petra Kokotca, ki ga je povabil k sodelovanju. Kasneje sta skupaj na\xc5\xa1la \xc5\xa1e bobnarja za skupino. To je postal takrat 19-letni Gregor Jakac._NEWLINE_Kmalu je skupini ponudila sodelovanje zalo\xc5\xbeni\xc5\xa1ka hi\xc5\xa1a CPZ Records in v septembru 2005 je skupina z njeno pomo\xc4\x8djo izdala prvo zgo\xc5\xa1\xc4\x8denko z naslovom\xc2\xa0\xc2\xbbSeven Days\xc2\xab. Njihov prvi video spot za pesem\xc2\xa0\xc2\xbbRelease My Guns\xc2\xab\xc2\xa0je bil posnet v sodelovanju z AVK Zavodom (Tomi Horvat, Milo\xc5\xa1 Radosavljevi\xc4\x8d) oktobra 2005._NEWLINE_Videospot\xc2\xa0\xc2\xbbRelease My Gun\xc2\xab\xc2\xa0je bil dele\xc5\xbeen odli\xc4\x8dnih odzivov in bil uvr\xc5\xa1\xc4\x8den v redni program predvajanja na MTV Adria in bil predstavljen tudi v programu MTV Europe (MTV World Chart Express). Temu uspehu so sledili nastopi po klubih in na festivalih. Tide so se predstavili tudi s koncertom v oddaji Sobotna no\xc4\x8d na nacionalni TV Slovenija. Kot gostje skupine TIDE so nastopili Buda (Elvis Jackson, vokal), \xc5\xa0ero (Leaf-fat, vokal) in Tokac (Dan D, vokal)._NEWLINE_Januarja 2006 so z ekipo Zavoda AVK v studiu Arkadena posneli videospot\xc2\xa0\xc2\xbbEvolution\xc2\xab, ki je bil na televizijskih ekranih predstavljen aprila 2006. V okviru programa MTV Adria je bil uvr\xc5\xa1\xc4\x8den med Top 20 najbolj popularnih videospotov, uvrstil se je tudi na Rock Charts Mtv Adria._NEWLINE_Tide so spomladi in poleti 2006 organizirali ve\xc4\x8d koncertov, sodelovali pa so tudi na ve\xc4\x8d festivalih v Sloveniji (Njoki summer festival, festival Lent, Rock Oto\xc4\x8dec, Zmaj ma mlade, Gra(n)d Rock Sevnica, ...). Tega leta so se prvi\xc4\x8d predstavili tudi na festivalu EXIT v Beogradu, ki je obenem najve\xc4\x8dji festival v tej regiji.'